CELEX: 32021D1395
Language: mt
Date: 2021-08-20 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1395 tal-20 ta’ Awwissu 2021 li temenda l-Anness tad-Deċiżjoni ta’ Implimentazzjoni (UE) 2021/641 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri (notifikata bid-dokument C(2021) 6253) (Test b’rilevanza għaż-ŻEE)

24.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 300/70
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1395
         tal-20 ta’ Awwissu 2021
         li temenda l-Anness tad-Deċiżjoni ta’ Implimentazzjoni (UE) 2021/641 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri
         
            
               (notifikata bid-dokument C(2021) 6253)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa tal-Annimali”) (1), u b’mod partikolari l-punt (c) tal-Artikolu 259(1) tiegħu,
         Billi:
         
                     (1)
                  
                  
                     L-influwenza tat-tjur b’livell patoġeniku għoli (HPAI) hija marda virali infettiva tal-għasafar u tista’ tħalli impatt serju fuq il-profittabbiltà tat-trobbija tat-tjur u toħloq tfixkil għall-kummerċ fl-Unjoni u fl-esportazzjonijiet lejn il-pajjiżi terzi. Il-viruses tal-HPAI jistgħu jinfettaw lill-għasafar migratorji u dawn imbagħad jistgħu jinxterdu fuq distanzi twal waqt il-migrazzjonijiet tagħhom fil-ħarifa u fir-rebbiegħa. Għaldaqstant, il-preżenza tal-viruses tal-HPAI fl-għasafar selvaġġi hija theddida kontinwa għall-introduzzjoni diretta u indiretta ta’ dawn il-viruses fl-azjendi li jżommu t-tjur jew l-għasafar tat-trobbija. Fil-każ ta’ tifqigħa tal-HPAI, hemm riskju li l-aġent tal-marda jinfirex f’azjendi oħra li jżommu t-tjur jew l-għasafar tat-trobbija.
                  
               
                     (2)
                  
                  
                     Ir-Regolament (UE) 2016/429 jistabbilixxi qafas leġiżlattiv ġdid għall-prevenzjoni u l-kontroll tal-mard li hu trażmissibbli lill-annimali jew lill-bnedmin. L-HPAI taqa’ fid-definizzjoni ta’ marda elenkata f’dak ir-Regolament, u hija soġġetta għar-regoli dwar il-prevenzjoni u l-kontroll tal-mard stabbiliti fih. Barra minn hekk, ir-Regolament Delegat tal-Kummissjoni (UE) 2020/687 (2) jissupplimenta r-Regolament (UE) 2016/429 fir-rigward tar-regoli għall-prevenzjoni u l-kontroll ta’ ċertu mard elenkat, inkluż miżuri ta’ kontroll tal-mard għall-HPAI.
                  
               
                     (3)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2021/641 (3) ġiet adottata fil-qafas tar-Regolament (UE) 2016/429, u din tistabbilixxi miżuri għall-kontroll tal-mard marbuta ma’ tifqigħat tal-HPAI.
                  
               
                     (4)
                  
                  
                     B’mod aktar partikolari, id-Deċiżjoni ta’ Implimentazzjoni (UE) 2021/641 tipprevedi li ż-żoni ta’ protezzjoni u ta’ sorveljanza stabbiliti mill-Istati Membri wara t-tifqigħat tal-HPAI, f’konformità mar-Regolament Delegat (UE) 2020/687, iridu jinkludu mill-anqas iż-żoni elenkati bħala żoni ta’ protezzjoni u ta’ sorveljanza fl-Anness ta’ dik id-Deċiżjoni ta’ Implimentazzjoni.
                  
               
                     (5)
                  
                  
                     L-Anness tad-Deċiżjoni ta’ Implimentazzjoni (UE) 2021/641 ġie emendat dan l-aħħar bid-Deċiżjoni ta’ Implimentazzjoni tal-Kummissjoni (UE) 2021/1307 (4) biex jiġi estiż it-tul tar-restrizzjonijiet applikabbli fiż-żoni ta’ protezzjoni u ta’ sorveljanza stabbiliti mill-awtorità kompetenti ta’ Franza għal tifqigħa fid-dipartiment ta’ Pyrénées-Atlantiques.
                  
               
                     (6)
                  
                  
                     Mid-data tal-adozzjoni tad-Deċiżjoni ta’ Implimentazzjoni (UE) 2021/1307, il-Polonja nnotifikat lill-Kummissjoni dwar tifqigħa ġdida tal-HPAI tas-sottotip H5N8 f’azjenda li żżomm it-tjur jew l-għasafar tat-trobbija fil-provinċja ta’ Mazowieckie ta’ dak l-Istat Membru.
                  
               
                     (7)
                  
                  
                     It-tifqigħa l-ġdida fil-Polonja tinsab barra miż-żoni elenkati attwalment fl-Anness tad-Deċiżjoni ta’ Implimentazzjoni (UE) 2021/641, u l-awtorità kompetenti ta’ dak l-Istat Membru ħadet il-miżuri għall-kontroll tal-mard meħtieġa f’konformità mar-Regolament Delegat (UE) 2020/687, inkluż l-istabbiliment ta’ żoni ta’ protezzjoni u ta’ sorveljanza madwar din it-tifqigħa.
                  
               
                     (8)
                  
                  
                     Il-Kummissjoni eżaminat il-miżuri għall-kontroll tal-mard li ħadet il-Polonja b’kollaborazzjoni ma’ dak l-Istat Membru, u tinsab sodisfatta li l-konfini taż-żoni ta’ protezzjoni u ta’ sorveljanza stabbiliti mill-awtorità kompetenti tal-Polonja jinsabu ’l bogħod biżżejjed mill-azjenda fejn ġew ikkonfermati t-tifqigħat riċenti tal-HPAI.
                  
               
                     (9)
                  
                  
                     Biex ikun evitat kull tfixkil għall-kummerċ bla bżonn fl-Unjoni u tkun evitata l-impożizzjoni ta’ ostakli mhux ġustifikati għall-kummerċ minn pajjiżi terzi, jeħtieġ issir deskrizzjoni mingħajr dewmien fil-livell tal-Unjoni, b’kollaborazzjoni mal-Polonja, taż-żoni l-ġodda ta’ protezzjoni u ta’ sorveljanza stabbiliti minn dak l-Istat Membru f’konformità mar-Regolament Delegat (UE) 2020/687.
                  
               
                     (10)
                  
                  
                     Għalhekk, jenħtieġ li jiġu elenkati żoni ġodda ta’ protezzjoni u ta’ sorveljanza għall-Polonja fl-Anness tad-Deċiżjoni ta’ Implimentazzjoni (UE) 2021/641.
                  
               
                     (11)
                  
                  
                     Għaldaqstant, jenħtieġ li jiġi emendat l-Anness tad-Deċiżjoni ta’ Implimentazzjoni (UE) 2021/641 biex tiġi aġġornata r-reġjonalizzazzjoni fil-livell tal-Unjoni ħalli jitqiesu ż-żoni l-ġodda ta’ protezzjoni u ta’ sorveljanza stabbiliti mill-Polonja, f’konformità mar-Regolament Delegat (UE) 2020/687, u d-durata tar-restrizzjonijiet li japplikaw fihom.
                  
               
                     (12)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2021/641 tiġi emendata skont dan.
                  
               
                     (13)
                  
                  
                     Minħabba l-urġenza tas-sitwazzjoni epidemjoloġika fl-Unjoni rigward it-tixrid tal-HPAI, hu importanti li l-emendi li jridu jsiru tal-Anness tad-Deċiżjoni ta’ Implimentazzjoni (UE) 2021/641 permezz ta’ din id-Deċiżjoni, isiru effettivi kemm jista’ jkun malajr.
                  
               
                     (14)
                  
                  
                     Il-miżuri previsti f’din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta’ Implimentazzjoni (UE) 2021/641 huwa sostitwit bit-test stabbilit fl-Anness ta’ din id-Deċiżjoni.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, l-20 ta’ Awwissu 2021.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 84, 31.3.2016, p. 1.
         
            (2)  Ir-Regolament Delegat tal-Kummissjoni (UE) 2020/687 tas-17 ta’ Diċembru 2019 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għall-prevenzjoni u l-kontroll ta’ ċertu mard elenkat (ĠU L 174, 3.6.2020, p. 64).
         
            (3)  Id-Deċiżjoni ta’ Implimentazzjoni tal-Kummissjoni (UE) 2021/641 tas-16 ta’ April 2021 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri (ĠU L 134, 20.4.2021, p. 166).
         
            (4)  Id-Deċiżjoni ta’ Implimentazzjoni tal-Kummissjoni (UE) 2021/1307 tas-6 ta’ Awwissu 2021 li temenda l-Anness tad-Deċiżjoni ta’ Implimentazzjoni (UE) 2021/641 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri (ĠU L 285, 9.8.2021, p. 1)
      
      
         
            ANNESS
            
               
                  
                     “ANNESS
                     
                        Parti A
                     
                     Iż-żoni ta’ protezzjoni msemmija fl-Artikoli 1 u 2:
                     
                        Stat Membru: Franza
                     
                     
                                 
                                    Iż-żona tinkludi:
                                 
                              
                              
                                 
                                    Id-data sa meta applikabbli f’konformità mal-Artikolu 39 tar-Regolament Delegat (UE) 2020/687
                                 
                              
                           
                                 
                                    Les communes suivantes dans le département: Pyrénées-Atlantiques (64)
                                 
                              
                           
                                 BIDACHE; CAME
                              
                              
                                 26.8.2021
                              
                           
                        Stat Membru: Il-Polonja
                     
                     
                                 
                                    Iż-żona tinkludi:
                                 
                              
                              
                                 
                                    Id-data sa meta applikabbli f’konformità mal-Artikolu 39 tar-Regolament Delegat (UE) 2020/687
                                 
                              
                           
                                 
                                    Mazowieckie voivodship, żuromiński district
                                 
                              
                           
                                 
                                             —
                                          
                                          
                                             Il-lokalitajiet li ġejjin fil-muniċipalità ta’ Bieżuń:
                                             Karniszyn, Karniszyn-Parcele, Sadłowo, Sadłowo-Parcele, Strzeszewo;
                                          
                                       
                                             —
                                          
                                          
                                             Il-lokalitajiet li ġejjin fil-muniċipalità ta’ Żuromin:
                                             Chamsk, Młudzyn.
                                          
                                       
                              
                                 3.9.2021
                              
                           
                        Parti B
                     
                     Iż-żoni ta’ sorveljanza msemmija fl-Artikoli 1 u 3:
                     
                        Stat Membru: Franza
                     
                     
                                 
                                    Iż-żona tinkludi:
                                 
                              
                              
                                 
                                    Id-data sa meta applikabbli f’konformità mal-Artikolu 55 tar-Regolament Delegat (UE) 2020/687
                                 
                              
                           
                                 
                                    Les communes suivantes dans le département: Landes (40)
                                 
                              
                           
                                 CAUNEILLE; HASTINGUES; OEYREGAVE; ORTHEVIELLE; PEYREHORADE; SORDE-L’ABBAYE
                              
                              
                                 4.9.2021
                              
                           
                                 
                                    Les communes suivantes dans le département: Pyrénées-Atlantiques (64)
                                 
                              
                           
                                 BIDACHE; CAME
                              
                              
                                 Mis-27.8.2021 sal-4.9.2021
                              
                           
                                 ARANCOU; ARRAUTE-CHARRITTE; AUTERRIVE; BARDOS; BERGOUEY-VIELLENAVE; CARRESSE-CASSABER; ESCOS; GUICHE; LABASTIDE-VILLEFRANCHE; LABETS-BISCAY; LEREN; MASPARRAUTE; OREGUE; SAINT-DOS; SAINT-PE-DE-LEREN; SAMES
                              
                              
                                 4.9.2021
                              
                           
                        Stat Membru: Il-Polonja
                     
                     
                                 
                                    Iż-żona tinkludi:
                                 
                              
                              
                                 
                                    Id-data sa meta applikabbli f’konformità mal-Artikolu 55 tar-Regolament Delegat (UE) 2020/687
                                 
                              
                           
                                 
                                    Mazowieckie voivodship, żuromiński district
                                 
                              
                           
                                 
                                             —
                                          
                                          
                                             Il-lokalitajiet li ġejjin fil-muniċipalità ta’ Bieżuń:
                                             Kocewo, Myślin, Dąbrówki, Mak, Władysławowo, Stanisławowo, Pozga, Bielawy Gołuskie, Gołuszyn, Dźwierzno, Kobyla Łąka, Sławęcin, Zgliczyn Pobodzy, Stawiszyn-Łaziska, Wilewo, Stawiszyn-Zwalewo, Wieluń-Zalesie, Pełki, Małocin, Trzaski;
                                          
                                       
                                             —
                                          
                                          
                                             Il-belt ta’ Bieżuń;
                                          
                                       
                                             —
                                          
                                          
                                             Il-lokalitajiet li ġejjin fil-muniċipalità ta’ Lutocin:
                                             Siemcichy, Chromakowo, Przeradz Mały, Przeradz Nowy, Przeradz
                                             Wielki, Swojęcin, Mojnowo, Obręb, Parlin, Lutocin, Seroki, Zimolza, Elżbiecin, Felcyn, Jonne;
                                          
                                       
                                             —
                                          
                                          
                                             Il-lokalitajiet li ġejjin fil-muniċipalità ta’ Siemiątkowo:
                                             Sokołowy Kąt, Siciarz;
                                          
                                       
                                             —
                                          
                                          
                                             Il-lokalitajiet li ġejjin fil-muniċipalità ta’ Żuromin:
                                             Będzymin, Rzężawy, Kruszewo, Brudnice, Poniatowo, Wiadrowo, Dąbrowa, Cierpigórz, Franciszkowo, Olszewo, Kosewo, Dębsk, Kliczewo Małe, Kliczewo Duże, Wólka Kliczewska, Nowe Nadratowo, Stare Nadratowo, Sadowo;
                                          
                                       
                                             —
                                          
                                          
                                             Il-Belt ta’ Żuromin.
                                          
                                       
                              
                                 12.9.2021
                              
                           
                                 
                                             —
                                          
                                          
                                             Il-lokalitajiet li ġejjin fil-muniċipalità ta’ Bieżuń:
                                             Karniszyn, Karniszyn-Parcele, Sadłowo, Sadłowo-Parcele, Strzeszewo;
                                          
                                       
                                             —
                                          
                                          
                                             Il-lokalitajiet li ġejjin fil-muniċipalità ta’ Żuromin:
                                             Chamsk, Młudzyn.
                                          
                                       
                              
                                 Mill-4.9.2021 sat-12.9.2021
                              
                           
                                 
                                    Mazowieckie voivodship, mławski district
                                 
                              
                           
                                 
                                             —
                                          
                                          
                                             Il-lokalitajiet li ġejjin fil-muniċipalità ta’ Radzanów:
                                             Zgliczyn-Glinki, Zgliczyn Witowy;
                                          
                                       
                                             —
                                          
                                          
                                             Il-lokalitajiet li ġejjin fil-muniċipalità ta’ Szreńsk:
                                             Ługi, Słowikowo.
                                          
                                       
                              
                                 12.9.2021
                              
                           
               
               ”